Publication: Magyar Közlöny
Issue: MK-2003-85 (Year: 2003, Number: 85)
Era: 1990-2004
Section: a 82/2003. (VII. 16.) FVM rendelethez
Paragraph Index: 948

7. A géntechnológiai módosításra vonatkozó információk azzal a céllal, hogy egy vagy több olyan nyilvántartást állítsanak fel a szervezetekben történt módosításokról, amelyeket az egyes géntechnológiával módosított szervezetet tartalmazó termékek kimutatására és azonosítására fel lehet használni, hogy biztosítva legyen az eladás utáni ellenõrzés és szemlézés. Ezeknek az információknak adott esetben tartalmazniuk kell a géntechnológiával módosított szervezet mintáinak vagy genetikai anyagának benyújtását a hatáskörrel rendelkezõ hatósághoz, és a nukleotid szekvenciára vagy az információk más típusára vonatkozó részleteket, amelyek a géntechnológiával módosított szervezetet tartalmazó termék vagy szaporulatának azonosításához szükségesek, például a géntechnológiával módosított szervezetet tartalmazó termék kimutatásának és meghatározásának módszertanát, beleértve azokat a kísérleti adatokat, amelyek a metodika fajlagosságát szemléltetik. Meg kell határozni azokat az információkat, amelyeket nem lehet — például titkossági okokból — a nyilvántartásban a nyilvánosság számára hozzáférhetõ részben elhelyezni.

Source: https://magyarkozlony.hu/hivatalos-lapok/b2e30a6b751b862d5f1911c19d75d8bd032f549d/dokumentumok/eecd33369face798a681aba975c18df9334cf56e/letoltes